CELEX: 32014R1025
Language: lt
Date: 2014-07-25 00:00:00
Title: 2014 m. liepos 25 d. Komisijos deleguotasis reglamentas (ES) Nr. 1025/2014, kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, iš dalies pakeisto Europos Parlamento ir Tarybos reglamentu (ES) Nr. 38/2014, kuriuo iš dalies keičiami tam tikri su bendra prekybos politika susiję reglamentai dėl deleguotųjų ir įgyvendinimo įgaliojimų priimti tam tikras priemones suteikimo, I priedas

30.9.2014   
            
            
               LT
            
            
               Europos Sąjungos oficialusis leidinys
            
            
               L 284/1
            
         KOMISIJOS DELEGUOTASIS REGLAMENTAS (ES) Nr. 1025/2014
   2014 m. liepos 25 d.
   kuriuo iš dalies keičiamas Tarybos reglamento (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus, iš dalies pakeisto Europos Parlamento ir Tarybos reglamentu (ES) Nr. 38/2014, kuriuo iš dalies keičiami tam tikri su bendra prekybos politika susiję reglamentai dėl deleguotųjų ir įgyvendinimo įgaliojimų priimti tam tikras priemones suteikimo, I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), iš dalies pakeistą 2014 m. sausio 15 d. Europos Parlamento ir Tarybos reglamentu (ES) Nr. 38/2014, kuriuo iš dalies keičiami tam tikri su bendra prekybos politika susiję reglamentai dėl deleguotųjų ir įgyvendinimo įgaliojimų priimti tam tikras priemones suteikimo (2), ypač į jo 2 straipsnio 2 dalį,
   kadangi:
   
               (1)
            
            
               šalių, kurioms taikomas ES importo netaikant muitų ir kvotų režimas, sąrašas nustatytas Reglamento (EB) Nr. 1528/2007 (toliau – Patekimo į rinką reglamentas) I priede;
            
         
               (2)
            
            
               Botsvana, Kamerūnas, Dramblio Kaulo Krantas, Fidžis, Gana, Kenija, Namibija ir Svazilandas nesiėmė reikiamų veiksmų savo atitinkamiems susitarimams ratifikuoti ir todėl pagal Reglamento (EB) Nr. 1528/2007 2 straipsnio 3 dalį, ypač jos b punktą, nuo 2014 m. spalio 1 d. šioms šalims nustoja galioti patekimo į rinką tvarka, kurią leista taikyti pagal Reglamentą (EB) Nr. 1528/2007. Tai nustatyta Europos Parlamento ir Tarybos reglamente (ES) Nr. 527/2013 (3);
            
         
               (3)
            
            
               Dramblio Kaulo Krantas bei Gana ir Europos Sąjunga bei jos valstybės narės 2014 m. birželio 30 d. baigė derybas dėl ekonominės partnerystės susitarimo;
            
         
               (4)
            
            
               Botsvana, Namibija bei Svazilandas ir Europos Sąjunga bei jos valstybės narės 2014 m. liepos 15 d. baigė derybas dėl ekonominės partnerystės susitarimo;
            
         
               (5)
            
            
               pagal Reglamento (EB) Nr. 1528/2007 24a straipsnį Komisija yra įgaliota priimti deleguotuosius aktus, kad būtų iš dalies pakeistas to reglamento I priedas į jį įtraukiant AKR valstybių grupei priklausančius regionus ar valstybes, kurios baigė derybas dėl susitarimo su Europos Sąjunga ir atitinka 1994 m. GATT XXIV straipsnio reikalavimus;
            
         
               (6)
            
            
               nuo šio reglamento taikymo dienos Botsvanos, Dramblio Kaulo Kranto, Ganos, Namibijos ir Svazilando įtraukimui į Patekimo į rinką reglamento I priedą bus taikomos to reglamento 2 straipsnio 3 dalyje, ypač jos b punkte, nustatytos sąlygos,
            
         PRIĖMĖ ŠĮ REGLAMENTĄ:
   1 straipsnis
   Šalių įtraukimas į I priedą
   Į Reglamento (EB) Nr. 1528/2007 I priedą įtraukiamos šios valstybės:
   
                
            
            
               Botsvanos Respublika;
            
         
                
            
            
               Dramblio Kaulo Kranto Respublika;
            
         
                
            
            
               Ganos Respublika;
            
         
                
            
            
               Namibijos Respublika;
            
         
                
            
            
               Svazilando Respublika.
            
         2 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. spalio 1 dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 348, 2007 12 31, p. 1.
   
      (2)  OL L 18, 2014 1 21, p. 52.
   
      (3)  2013 m. gegužės 21 d.Europos Parlamento ir Tarybos reglamentas (ES) Nr. 527/2013, kuriuo dėl tam tikrų šalių išbraukimo iš derybas baigusių regionų ar valstybių sąrašo iš dalies keičiamas Tarybos reglamentas (EB) Nr. 1528/2007 (OL L 165, 2013 6 18, p. 59).